Diari Oficial de la Generalitat Valenciana


Sumari del DOGV 5663, del 19-12-2007 (2007/15898)

Notificació a Manuel Asencio Alfonso. Resolució del recurs d'alçada, referència interna R-305/2007.
---------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/15216


Data del document
:   14-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Manuel Asencio Alfonso. Resolució del recurs d'alçada, referència interna R-305/2007. [2007/15005]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, notifica a Manuel Asencio Alfonso, C/ Castelló s/n, esc.4ª-5é, porta C (03648 Crevillent) la Resolució del recurs d'alçada amb el número de referència interna R-305/2007.  
Resolució de la secretària autonòmica de Medi Ambient, Aigua, Urbanisme i Habitatge, del recurs d'alçada relatiu a l'expedient administratiu per ocupació d'habitatge sense títol legal (A-DAFT-0104/06) de l'habitatge siti a Crevillent (Alacant), carrer Castelló, s/n, escala 4, 5é porta C (codi de l'habitatge 03/0940/0030).  
Antecedents  
Cronològicament exposats, els fets essencials relatius a l'expedient, són els següents:  
Primer. Manuel Asencio Alfonso era adjudicatari de l'habitatge objecte d'aquest expedient en règim d'arrendament fins que amb data 8 de març de 2006 i per raó de resolució del director del Centre de Gestió d'Habitatge Públic d'Alacant se li va denegar la pròrroga del contracte en haver-se detectat que posseïa altres béns. En no procedir a la devolució de la possessió de l'habitatge en termini es va iniciar el corresponent procediment de desnonament administratiu per falta de títol (A-DAFT-0104/06) mitjançant providència de data 14 de juliol de 2006.  
Segon. El 18 de juliol de 2006 es va formular el corresponent plec de càrrecs que, com consta en el mateix, va ser notificat en forma a l'interessat.  
Tercer. Per l'interessat, en data 3 d'agost de 2006 es va presentar escrit d'al·legacions a l'esmentat plec de càrrecs.   
Quart. Amb data 5 de febrer de 2007 es va dictar proposta de resolució que desestimava les seues al·legacions i que, en no poder ser notificada a l'interessat, va ser objecte de la corresponent publicació per edictes i en el DOCV núm. 5468, de 12 de març de 2007.  
Cinqué. En data 22 de febrer de 2007 l'interessat va presentar nou escrit d'al·legacions al qual va unir documentació acreditativa de la seua situació bancària.   
Sisé. Amb data 24 d'abril de 2007, es va dictar la corresponent resolució del director general d'Habitatge i Projectes Urbans que, desestimant les al·legacions formulades, donava per resolt l'expedient i manava procedir al llançament, la qual va ser notificada degudament a l'interessat.  
Seté. El 21 de maig de 2007, l'interessat va presentar escrit en el qual es formalitzava recurs d'alçada contra la referida resolució.  
Fonaments de dret  
Els articles 30 del Text refós aprovat per Reial decret 2960, de 12 de novembre de 1976, i 138 del Reglament d'habitatges de protecció oficial, de 24 de juliol de 1968, configuren com a motiu de desnonament administratiu, el fet d'ocupar un habitatge sense títol legal per a fer-ho.  
L'article 30 de l'esmentat text refós, com també els articles 138 i 142 del Reglament d'habitatges de protecció oficial, estableixen que l'administració actuant podrà acordar el desnonament administratiu per ocupació d'un habitatge sense títol legal, amb el llançament dels ocupants d'habitatges i el desallotjament de béns i efectes.  
L'article 57, 5é punt 2, lletra b, de la Llei 8/2004, de 20 d'octubre, de la Generalitat regula com a motiu de desnonament administratiu el fet d'ocupar un habitatge sense títol legal per a fer-ho i l'article 183 del Decret 75/2007, de 18 de maig, del Consell, pel qual s'aprova el Reglament de protecció pública a l'habitatge, que regula els procediments de resolució i desnonament.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
L'article 58 i següents de la Llei 30/1992, de règim jurídic de les administracions públiques i del procediment administratiu comú.  
Contestació a les al·legacions  
La legislació vigent en matèria d'habitatges de protecció oficial de promoció pública, estableix unes condicions especials de protecció dirigides a facilitar l'accés a l'habitatge a aquelles famílies més desfavorides i, amb aqueix fi, la recuperació d'aquests quan es troben ocupades per persones que no tenen títol legal per fer-ho, per la qual cosa en aquest cas, resultant acreditat que el contracte d'arrendament havia quedat resolt per raó de resolució dictada en expedient A-RCRE-01323/05, que no va ser impugnada, les al·legacions de l'interessat en els seus escrits de 3 d'agost de 2006 i 22 de febrer i 21 de maig de 2007 no poden ser admeses perquè no desvirtuaven la causa que va donar origen a la incoació de l'expedient, que és que l'interessat no tenia títol per a ocupar l'habitatge en el moment d'incoació d'aquest.  
Ens trobem, per tant, davant d'un clar supòsit d'ocupació il·legal i les circumstàncies que es donen en aquest cas es corresponen amb les que té en compte la normativa aplicable per a donar lloc al desnonament administratiu per ocupació de l'habitatge sense títol legal, i no s'hi dóna ni nul·litat ni cap indefensió perquè l'interessat ha conegut perfectament els motius que van donar lloc a la no-renovació del seu contracte d'arrendament (per posseir altres béns) sense que el A-DAFT-0104/06 tinga res a veure amb cap incompliment en el pagament de les rendes sinó en el fet que el contracte d'arrendament està resolt per resolució ferma i des de llavors ens trobem en una situació de falta de títol per a l'ocupació.   
Per tot l'anterior i no havent-hi títol jurídic que legitime l'ocupació de Manuel Asencio Alfonso, la Resolució del director general d'Habitatge i Projectes Urbans de 24 d'abril de 2007 ha de ser íntegrament confirmada.  
Resolució  
Vist l'expedient, es dedueix que ha quedat acreditat que l'ocupant de l'habitatge siti al c/ Castelló s/n, esc. 4, 5, porta C de Crevillent (Alacant), incorre en causa de desnonament administratiu per falta de títol.  
Vistos els fets, les disposicions legals citades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge  
Resol la desestimació del recurs d'alçada.  
Contra aquesta resolució que posa fi a la via administrativa, es pot interposar recurs contenciós administratiu davant del jutjat contenciós administratiu corresponent en el termini de dos mesos comptadors a partir de l'endemà al de recepció d'aquesta, segons els art. 8.3 i 46.1 de la Llei 29/1.998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que crega oportú.  
València, 14 de setembre de 2007.- La secretària autonòmica de Medi Ambient, Aigua, Urbanisme i Habitatge: María Angeles Ureña Guillén.